Tento štatút propagačnej a reklamnej súťaže (ďalej len „Štatút“) upravuje podmienky účasti na propagačnej a reklamnej súťaži „Súťaž o príspevok 5 000 eur na obnovu zateplenej fasády bytového domu“, spôsob a postup pri vykonávaní činností potrebných na jej realizáciu a vymedzuje podrobnosti o právach a povinnostiach účastníkov tejto propagačnej a reklamnej súťaže.

**I. Organizátor a prevádzkovateľ súťaže**

1. Organizátorom a prevádzkovateľom súťaže „Súťaž o príspevok 5 000 eur na obnovu zateplenej fasády bytového domu“ je spoločnosť ŠADA-SK, s.r.o. so sídlom v Dravciach 157, 053 14 Spišský Štvrtok, IČO: 47606142, zapísaná v Obchodnom registri Okresného súdu Prešov, oddiel: Sro, vložka č. 29817/P (ďalej len „Organizátor“). Organizátor vyhlasuje propagačnú a reklamnú súťaž s názvom „Súťaž o príspevok 5 000 eur na obnovu zateplenej fasády bytového domu“ (ďalej len „Súťaž“) podľa pravidiel uvedených v tomto Štatúte. Ceny do Súťaže poskytuje Organizátor.

**II. Predmet, účel a trvanie Súťaže**

1. Predmetom a účelom Súťaže je propagácia predaja služieb a tovarov z obchodnej ponuky Organizátora.
2. Súťaž nie je hazardnou hrou v zmysle zákona č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov. Súťaž je hrou v zmysle ustanovenia § 845 ods. 1 zákona č. 40/1964 Zb. Občiansky zákonník v znení neskorších predpisov (ďalej len ako „Občiansky zákonník“), ktorú Organizátor organizuje za podmienok a podľa pravidiel vyjadrených v tomto Štatúte.
3. Súťaž sa uskutoční v termíne 20. 05. 2022 – 20. 08. 2022 (ďalej len „doba trvania Súťaže“) na území Slovenskej republiky.

**III. Podmienky účasti v Súťaži – Účastníci Súťaže**

1. Súťaž sa uskutočňuje na území Slovenskej republiky.
2. Súťaže sa môže zúčastniť každá fyzická alebo právnická osoba, z okruhu právnických osôb (SVB, BD, správcovia bytových domov) s trvalým pobytom na území Slovenskej republiky, ktorá dovŕšila vek 18 rokov a zároveň splní všetky podmienky účasti v súťaži podľa článku V tohto štatútu (ďalej len „účastník súťaže“).
3. Účasník súťaže môže do súťaže prihlásiť len bytový dom (definícia podľa stavebného zákona: „Bytový dom je budova určená na bývanie pozostávajúca zo štyroch a z viacerých bytov so spoločným hlavným vstupom z verejnej komunikácie“).

**IV. Podmienky účasti v súťaži - Priebeh súťaže**

1. Do súťaže sa účastník súťaže môže zapojiť nasledovným spôsobom:

Účastník súťaže na webstránke www.sada.sk/sutaz je povinný správne vyplniť kontaktný formulár, kde uvedie svoje kontaktné údaje v rozsahu meno, priezvisko, telefónne číslo a e-mailová adresa, adresa bytového domu na ktorý sa uplatní výhra (v rozsahu adresa , orientačné číslo; súpisné číslo, ak bolo pridelené; PSČ a názov obce/mesta) a udelí súhlas so spracúvaním osobných údajov v súlade s článkom V odsek 1.

1. Každý bytový dom môže byť prihlásený do súťaže len jedenkrát v priebehu celého trvania súťaže. V prípade že bude niektorý bytový dom prihlásený dva krát, organizátor si vyhradzuje právo na akceptáciu len prvej prihlášky.
2. Výmera povrchu obnovovanej fasády musí byť väčšia ako 1500 m2.
3. Na zaradenie bytového domu do žrebovania je nutné aby Organizátor súťaže vykonal obhliadku bytového domu a navrhol technické riešenie s cenovou ponukou, na ktorú sa v prípade výhry uplatní zľava. Zľavu je možné uplatniť len pri plnom plnení navrhovaného technického riešenia.
4. Podmienka na Potvrdenie o zaradení do žrebovania bude účastníkovi súťaže zaslané elektronickou poštou na e-mailovú adresu, ktorú účastník súťaže uviedol v kontaktnom formulári na webe www.sada.sk/sutaz.
5. Výhercovia budú vyžrebovaní za pomoci osobitného žrebovacieho softvéru zaručujúceho náhodnosť výsledkov žrebovania na neverejnom žrebovaní pod dohľadom dvoch zamestnancov organizátora súťaže v jeho sídle. Žrebovanie výhier sa uskutoční v termíne 21. 8. 2022 a do žrebovania budú zaradení všetci účastníci súťaže, ktorí splnili podmienky súťaže.

**V. Výhra a jej odovzdanie**

1. Predmetom výhry v súťaži je zľava na poskytnuté služby.
2. Výherca súťaže bude o získaní výhry oboznámený najneskôr do 5 pracovných dní od termínu žrebovania, resp. určenia výhercu, a to prostredníctvom e-mailu, ktorý mu bude zaslaný na e-mailovú adresu uvedenú v kontaktnom formulári.
3. Na uplatnenie zľavy, musí Organizátor súťaže uzatvoriť zmluvu o dielo s oprávneným zástupcom vyžrebovaného bytového domu a práce musia byť uskutočnené v roku 2022. Zľava sa uplatní vo výslednej faktúre za vykonané služby.
4. Ak výherca výhru odmietne, stráca nárok na výhru a výhra prepadá v prospech vyhlasovateľa súťaže bez toho, aby výhercovi vznikol nárok na akúkoľvek kompenzáciu zo strany vyhlasovateľa súťaže alebo organizátora súťaže.
5. Na výhru nemá účastník súťaže právny nárok a nie je možné vymáhať ju súdnou cestou. Výsledky súťaže sú konečné. Na základe udeleného súhlasu s podmienkami súťaže na webstránke www.sada.sk/sutaz účastníci súťaže berú na vedomie, že nemôžu požadovať výhru vo vyššej hodnote alebo vo väčšom množstve. Účastníci súťaže taktiež berú na vedomie, že výhru nie je možné vymeniť za inú výhru ani požadovať vydanie inej výhry, ako je výhra uvedená v odseku 1 tohto článku.

**VI. Osobitné ustanovenia**

* 1. Zamestnanci odboru Stratégia a rozvoj značky vyhlasovateľa súťaže, organizátora súťaže, ako aj osoby im blízke v zmysle ustanovenia § 116 Občianskeho zákonníka sú z účasti na súťaži vylúčení.
	2. Ak sa preukáže, že výherca súťaže je zamestnancom odboru vyhlasovateľa súťaže alebo zamestnancom organizátora súťaže, alebo osobou im blízkou, nárok tejto osoby na výhru nevzniká, výhra sa neodovzdá a prepadá v prospech vyhlasovateľa súťaže.
	3. V prípade dôvodného podozrenia z podvodu, zneužitia alebo chyby týkajúcej sa riadneho usporiadania súťaže si vyhlasovateľ súťaže vyhradzuje právo súťaž ukončiť alebo pozastaviť, zmeniť podmienky súťaže, vyhlásiť oznámenie o výhre zaslané výhercom za neplatné alebo bez oznámenia a akejkoľvek náhrady zablokovať účasť na súťaži tým účastníkom súťaže, ktorí sa zúčastňujú na súťaži v rozpore s dobrými mravmi alebo v rozpore s týmto štatútom, resp. so všeobecne záväznými právnymi predpismi.
	4. Vyhlasovateľ súťaže ani organizátor súťaže nezodpovedajú za to, že výherca v rámci oznámenia kontaktných údajov uviedol nesprávne číslo alebo nesprávnu adresu, na ktorú mala byť uplatnená výhra. Vyhlasovateľ súťaže ani organizátor súťaže nezodpovedajú ani za iné dôvody, pre ktoré výhercovi nebola výhra doručená, s výnimkou dôvodov na strane vyhlasovateľa súťaže alebo organizátora súťaže.
	5. Vyhlasovateľ súťaže ani organizátor súťaže nehradí účastníkom súťaže žiadne náklady, ktoré týmto vzniknú v súvislosti s ich účasťou v súťaži.
	6. Účasťou v súťaži prejavuje každý jej účastník súhlas s pravidlami tejto súťaže a s tým, že vyhlasovateľ súťaže, resp. organizátor súťaže je oprávnený uverejniť mená, podobizeň, resp. iné zverené informácie o výhercoch v oznamovacích prostriedkoch, ako i tieto použiť na reklamné a propagačné účely vyhlasovateľa súťaže, a to bez nároku účastníka súťaže na akúkoľvek odmenu.
	7. Vyhlasovateľ súťaže si vyhradzuje právo zmeniť podmienky, resp. pravidlá tejto súťaže kedykoľvek bez predchádzajúceho upozornenia, pričom uvedenú zmenu podmienok, resp. pravidiel zverejní na webstránke www.sada.sk/sutaz

**VII. Ochrana osobných údajov**

1. Účelom spracúvania osobných údajov je správa záväzkového vzťahu medzi účastníkom súťaže a organizátorom v súlade s ustanoveniami tohto štatútu. Organizátor bude získavať údaje priamo od účastníka súťaže. Organizátor archivuje a uchováva osobné údaje týkajúce sa účastníka súťaže len po lehotu stanovenú platnými právnymi predpismi. Osobné údaje účastníka súťaže nebudú poskytnuté ani sprístupnené tretej osobe okrem prípadov, ak túto povinnosť ukladá osobitný právny predpis. Poskytnuté osobné údaje organizátor nezverejňuje.Cezhraničný prenos osobných údajov do tretích krajín nezaručujúcich primeranú úroveň ochrany osobných údajov organizátor nerealizuje.
2. Dotknutá osoba má najmä právo žiadať od organizátora prístup k informáciám o spracúvaní jeho osobných údajov, a to:
	* zoznam osobných údajov, ktoré sú predmetom spracúvania,
	* opravu nesprávnych a doplnenie neúplných osobných údajov, ktoré sú predmetom spracúvania,
	* vymazanie osobných údajov, ak uplynul účel ich spracúvania, ak bol odvolaný súhlas na ich spracúvanie za predpokladu, že sú údaje spracúvané na základe súhlasu, ak sú osobné údaje spracúvané nezákonne, alebo ak to vyžaduje právny predpis,
	* obmedzenie spracúvania osobných údajov,
3. Dotknutá osoba má tiež právo:
	* namietať voči spracúvaniu osobných údajov, ktoré organizátor spracúva na právnom základe ochrany oprávnených záujmov vrátane profilovania a priameho marketingu,
	* odvolať udelený súhlas so spracúvaním osobných údajov,
	* podať sťažnosť dozornému orgánu, ktorým je Úrad na ochranu osobných údajov SR